

 **Република Србија**

**МИНИСТАРСТВО ИНФОРМИСАЊА**

 **И ТЕЛЕКОМУНИКАЦИЈА**

**ИЗВЕШТАЈ О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА ПРОИЗВОДЊЕ МЕДИЈСКИХ САДРЖАЈА КОЈИ СЕ РЕАЛИЗУЈУ ПУТЕМ ЕЛЕКТРОНСКИХ МЕДИЈА ЧИЈИ ИЗДАВАЧИ ИМАЈУ СЕДИШТЕ НА ТЕРИТОРИЈИ ПОКРАЈИНЕ КОСОВА И МЕТОХИЈЕ У 2025. ГОДИНИ**

**Јул 2025. године**

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23) припремило извештај о спроведеном Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години

1. **Основни подаци о Конкурсу**

Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24), Уредбе о условима и критеријумима усклађености државне помоћи у области јавног информисања („Службени гласник РС” број 9/22) и Одлуке о расписивању конкурса за суфинансирање пројеката у области јавног информисања у 2025. години Број: 000062484 2025 13460 003 005 000 001 од 27. јануара 2025. године расписало Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години. Конкурс је био расписан у периоду од 1. фебруара 2025. године до 17. марта 2025. године, а јавни позив је објављен на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).

 Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

1. **Намена Конкурса**

Конкурс се расписује ради унапређења квалитета информисања грађана који живе на територији Покрајине Косова и Метохије, дефинисаног чланом 20. став 6. Закона о јавном информисању и медијима.

1. **Критеријуми за оцену пројеката**

Критеријуми на основу којих су пројекти оцењивани су:

1) *Мера у којој је предложена пројектна активност подобна да оствари јавни интерес у области јавног информисања*, а посебно:

1. релевантност пројекта;

2. изводљивост пројекта;

3. праћење реализације пројекта;

4. капацитети предлагача пројекта;

5. доступност садржаја циљној групи;

6. буџет и оправданост трошкова.

2) *Мера у којој се медиј путем кога ће бити реализован пројекат придржава професионалних и етичких стандарда*:

1. да ли су медију путем којег ће бити реализован пројекат изречене мере од Савета за штампу, у последњих годину дана, због кршења професионалних и етичких стандарда;

 2. тежина прекршаја и учесталост понављања.

* 1. **Ближи критеријуми за оцену пројеката**

Јавним позивом су дефинисани ближи критеријуми, односно приоритетне теме:

* очување српског идентитета, српског језика и српског ћириличног писма;
* политичка, међунационална, међуверска и други облици толеранције и разумевање;
* превенција сензационализма, говора мржње и агресивне комуникације;
* безбедност новинара;
* одрживи развој;
* друштвене и породичне вредности;
* подстицање рађања;
* промоција савременог стваралаштва у области културе и уметности;
* култура сећања;
* афирмативни садржаји за децу и младе;
* развој науке и образовања;
* иновације у привреди и развој стартапа;
* безбедност саобраћаја;
* смањење ризика социјалне искључености припадника рањивих група;
* превенција насиља у породици, родно заснованог насиља и насиља уз употребу оружја;
* борба против трговине људима;
* превенција тероризма; превенција злоупотребе психоактивних супстанци;
* јавно здравље и здравствене потребе становништва.

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

1. **Финансијски аспекти конкурса**

За реализацију Конкурса за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години опредељено је 20.000.000,00 динара. Средства су планирана на економским класификацијама: 14.000.000,00 на 424 - са које су додељена привредним друштвима и предузетницима и 6.000.000,00 на 481 - са које су додељена организацијама цивилног друштва, синдикатима и верским организацијама. Од планираног износа утрошено је 18.540.800,00 динара, односно нису утрошена сва средства на економској класификацији 481 већ је утрошено 4.540.800,00 динара.

Учесници су за реализацију пројеката тражили укупно 32.712.800,00 динара, што је 1,6 пута више у односу на износ опредељених средстава за реализацију конкурса.

*Табела 2. Приказ опредељених и тражених средстава па конкурсу*

|  |  |  |  |  |
| --- | --- | --- | --- | --- |
| **РБ** | **Назив конкурса** | **Тражена средства у 2024. години** | **Тражена средства у 2025. години** | **Опредељена средства за реализацију конкурса (2024. и 2025.год)** |
| 1. |  Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години  | 28.000.800,00 | 32.712.800,00 | 20.000.000,00 |

 Најмањи износ средстава који је могао бити одобрен за суфинансирање пројекта је 600.000,00 динара, а највећи 2.000.000,00 динара. Ни једном кориснику није одобрен износ већи од 1.650.000,00 динара.

1. **Пријављени пројекти**

На Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години путем ЈИС-а пристигло је укупно 25 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Због неиспуњавања услова конкурса, датих у jавном позиву, решењем је одбачена једна пројектна пријава јер је подносилац тражио износ који прелази 80% оправданих трошкова предложеног пројекта. Одбачени пројекат комисија није разматрала.

**6. Именовање и улога стручне комисије**

За Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 8 пријава кандидата за чланове комисије, од којих су 5 пријавa новинарских и медијских удружења и 3 пријаве теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години Број: 001073952 2025 13460 003 005 012 002 од 21. марта 2025. године именовао петочлану комисију за оцену пројеката.

Већина чланова комисије именована је на предлог новинарских и медијских удружења. Решење о именовању чланова комисија доступно је на веб сајту Министарства информисања и телекомуникација на адреси: <https://mit.gov.rs/extfile/sr/15750/Resenje5.pdf> и на ЈИС-у <https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/ab84ac70-236e-4307-af81-8793b5d4c7fc>

Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима, Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс и смерницама за дефинисање и правдање трошкова пројеката.

Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима.

Након оцене сваког појединачног пројекта од стране свих чланова комисије бодови су аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета.

1. **Подржани пројекти**

Одлуку о расподели средстава у виду решења, са образложењем, донео је министар, на основу предлога комисија. Од укупно 25 пристиглих пројекта подржано је 16, средствима у износу од 18.540.800,00 динара.

Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.

*Табела 3. Приказ броја пројеката пријављених на конкурс и износ додељених средстава*

|  |  |  |  |  |  |  |
| --- | --- | --- | --- | --- | --- | --- |
| **РБ** | **Назив конкурса** | **Средства додељена на конкурсу** | **Укупан број пројеката** | **Број одбачених пројеката** | **Број разматраних пројеката** | **Број подржаних пројеката** |
| 1. |  Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години  | 18.540.800,00 | 25 | 1 | 24 | 16 |

На веб сајту Министарства информисања и телекомуникација на адреси: <https://mit.gov.rs/vest/13752/konkurs-za-sufinansiranje-projekata-proizvodnje-medijskih-sadrzaja-koji-se-realizuju-putem-elektronskih-medija-ciji-izdavaci-imaju-sediste-na-teritoriji-pokrajine-kim-u-2025-godini.php> и на ЈИС-у <https://jis.mit.gov.rs/grants/ab84ac70-236e-4307-af81-8793b5d4c7fc> објављена су следећа документа:

* ранг листа пројеката,
* записник о раду комисије,
* предлог комисије о расподели средстава и
* решење о расподели средстава.
1. **Тематска разноврсност подржаних пројеката**

Највећи број подржаних пројеката на Конкурсу за суфинансирање проjеката производње медијских садржаја који се реализују путем електронских медија чији издавачи имају седиште на територији Покрајине Косова и Метохије у 2025. години односио се на очување националног и културног идентитета. На ову тему реализована су 4 пројекта. На теме безбедност и заштита новинара, афирмативни садржај за младе и културна добра подржана су по 2 пројекта. По један пројекат је посвећен темама јавно здравље и здравствене потребе становништва, култура сећања, наука и образовање, родна димензија у друштвеној пракси и институцијама друштва, туризам и информативни програм.

*Табела 4. Приказ броја подржаних пројеката по темама и областима*

|  |  |
| --- | --- |
| **Тема/Област** | **Укупан бр. подржаних пројеката**  |
| Афирмативни садржаји за младе | 2 |
| Безбедност и заштита новинара | 2 |
| Јавно здравље и здравствене потребе становништва | 1 |
| Култура сећања | 1 |
| Културна добра | 2 |
| Наука и образовање | 1 |
| Очување националног и културног идентитета | 4 |
| Родна димензија у друштвеној пракси и институцијама друштва | 1 |
| Туризам | 1 |
| Информативни програм | 1 |

Корисници средстава чији су пројекти подржани путем конкурса имали су обавезу да доставе изјаву о објављивању/емитовању произведеног медијског садржаја, односно изјаву о реализацији планираних активности осам дана пре почетка објављивања/емитовања медијског садржаја односно пре реализације догађаја.

До израде извештаја 2 корисника средстава су доставила изјаве о објављивању/емитовању произведеног медијског садржаја на основу којих је урађен приказ жанровске разноврсности према врсти медија. Оба корисника су навела у изјави да ће садржај бити реализован кроз више жанрова (нпр: вест, извештај, репротажа, интервју, чланак) па је као преовлађујући сматран први жанр који је наведен.

*Табела 5. Жанровска разноврсност реализованих садржаја - према врсти медија*

|  |  |  |  |  |
| --- | --- | --- | --- | --- |
| **РБ** | **Жанр** | **ТВ** | **Радио** | **Интернет** |
| 1 | Интервју |  | 1 |  |
| 2 | Чланак |  |  | 1 |